
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 192 

30 Σεπτεμβρίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 149 

Τροποποίηση του προεδρικού διατάγματος 41/2005 (Α' 
60), όπως ισχύει, για την εναρμόνιση της ελληνικής 
νομοθεσίας με την Οδηγία 2007/58/ΕΚ του Ευρωπαϊ¬ 
κού Κοινοβουλίου και του Συμβουλίου της 23.10.2007 
«για τροποποίηση της οδηγίας 91/440/ΕΟΚ του Συμ¬ 
βουλίου για την ανάπτυξη των κοινοτικών σιδηρο¬ 
δρόμων και της οδηγίας 2001/14/ΕΚ σχετικά με την 
κατανομή της χωρητικότητας των σιδηροδρομικών 
υποδομών και τις χρεώσεις για τη χρήση σιδηρο¬ 
δρομικής υποδομής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 3 του ν. 1338/1983 (Α' 34), όπως αντικα- 
ταστάθηκε με το άρθρο 65 του ν. 1892/1990 (Α' 101), και 
του άρθρου 4 του ίδιου νόμου, όπως αντικαταστάθηκε 
με το άρθρο 6 παρ. 4 του ν. 1440/1984 (Α' 70) και τρο¬ 
ποποιήθηκε με τα άρθρα 7 του ν. 1775/1988 (Α' 101), 31 
του ν. 2076/1992 (Α' 130), 19 του ν. 2367/1995 (Α' 261), 22 
του ν. 2789/2000 και 48 του ν. 3427/2005 (Α' 132). 

β) του άρθρου 2 του ν. 2077/1992 «Κύρωση της Συνθή¬ 
κης για την Ευρωπαϊκή Ένωση και των σχετικών πρω¬ 
τοκόλλων και δηλώσεων που περιλαμβάνονται στην Τε¬ 
λική πράξη» (Α' 136). 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθη¬ 
κε με το άρθρο πρώτο του π.δ. 63/2005 «Κωδικοποίη¬ 
ση της νομοθεσίας για τη Κυβέρνηση και τα κυβερνη¬ 
τικά όργανα» (Α' 98). 

2. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού, 

3. Την υπ’ αριθμ. 245/2009 γνωμοδότηση του Συμβου¬ 
λίου της Επικράτειας, με πρόταση των Υπουργών Οι¬ 
κονομίας και Οικονομικών και Μεταφορών και Επικοι¬ 
νωνιών, αποφασίζουμε: 


Άρθρο 1 

(Άρθρο 1 παρ. 1 και άρθρο 2 παρ. 1 της 2007/58/ΕΚ.) 

Μετά το τέλος της παραγράφου 2 του άρθρου 1 του 
π.δ. 41/2005 (Α' 60), όπως ισχύει, προστίθεται νέα πα¬ 
ράγραφος ως εξής: 

«3. Οι διατάξεις του παρόντος που αφορούν την εναρ¬ 
μόνιση προς τις διατάξεις της οδηγίας 91/440/ΕΟΚ, ως 
ισχύει, «για την ανάπτυξη των κοινοτικών σιδηροδρόμων» 
δεν εφαρμόζονται σε κάθε υπηρεσία σιδηροδρομικών 
μεταφορών που παρέχεται με διέλευση δια της Ελληνι¬ 
κής επικράτειας και η οποία έχει έναρξη και πέρας εκτός 
του κοινοτικού εδάφους. Οι διατάξεις του παρόντος που 
αφορούν την εναρμόνιση προς τις διατάξεις της οδη¬ 
γίας 2001/14/ΕΚ, ως ισχύει, «σχετικά με την κατανομή 
της χωρητικότητας των σιδηροδρομικών υποδομών και 
τις χρεώσεις για τη χρήση σιδηροδρομικής υποδομής», 
δεν εφαρμόζονται για δραστηριότητες μεταφορών υπό 
μορφή παροχής υπηρεσιών σιδηροδρομικών μεταφορών 
με διέλευση δια της Ελληνικής επικράτειας.» 

Άρθρο 2 

(Άρθρο 1 παρ 2, 3 και 4 και άρθρο 2 παρ. 2 
της 2007/58/ΕΚ.) 

1. Η περίπτωση 7 του άρθρου 2 του π.δ. 41/2005 (Α' 
60), όπως ισχύει, «Διεθνής ένωση» καταργείται και ανα- 
ριθμούνται οι επόμενες περιπτώσεις. 

2. Στο άρθρο 2 του π.δ. 41/2005 (Α' 60), όπως ισχύει, 
προστίθεται ο ακόλουθος ορισμός και αναριθμούνται 
οι επόμενες περιπτώσεις, ως εξής: 

«8. Διέλευση: η διάσχιση κοινοτικού εδάφους, η οποία 
πραγματοποιείται χωρίς φόρτωση ή εκφόρτωση εμπο¬ 
ρευμάτων ή/και χωρίς επιβίβαση επιβατών ή αποβίβασή 
τους στο κοινοτικό έδαφος,» 

3. Στο άρθρο 2 του π.δ. 41/2005 (Α' 60), όπως ισχύει, 
προστίθεται ο ακόλουθος ορισμός και αναριθμούνται 
οι επόμενες περιπτώσεις ως εξής: 

«20. Υπηρεσία διεθνών μεταφορών επιβατών: υπηρεσία 
μεταφορών επιβατών στο πλαίσιο της οποίας η αμαξο¬ 
στοιχία διέρχεται τουλάχιστον μία συνοριακή γραμμή 
κράτους μέλους και ο κύριος σκοπός της οποίας είναι 
η μεταφορά επιβατών μεταξύ σταθμών που βρίσκονται 
σε διαφορετικά κράτη μέλη η αμαξοστοιχία μπορεί να 
συνενώνεται ή/και να διαχωρίζεται, και τα διάφορα τμή- 

ματα μπορεί να έχουν διαφορετικές προελεύσεις και 
διαφορετικούς προορισμούς, με την προϋπόθεση ότι 
όλα τα βαγόνια διέρχονται τουλάχιστον μία συνοριακή 
γραμμή». 

Άρθρο 3 

(Άρθρο 1 παρ. 5 της 2007/58/ΕΚ.) 

Το εδάφιο α. της παραγράφου 2 του άρθρου 4 του 
π.δ. 41/2005 (Α' 60), όπως ισχύει, καταργείται και ανα- 
ριθμούνται τα επόμενα εδάφια. 

Άρθρο 4 

(Άρθρο 1 παρ. 7 και 8 της 2007/58/ΕΚ.) 

1. Οι παράγραφοι 1 και 2 του άρθρου 9 του π.δ. 41/2005 
(Α' 60), όπως ισχύει, καταργούνται και αναριθμούνται οι 
επόμενες παράγραφοι του ίδιου άρθρου. 

2. Στο άρθρο 9 του π.δ. 41/2005 (Α' 60), όπως ισχύει, 
προστίθενται τέσσερις νέες παράγραφοι, ως εξής: 

4. Στις σιδηροδρομικές επιχειρήσεις που είναι νομί- 
μως εγκατεστημένες σε Κράτος Μέλος ή πρόκειται να 
εγκατασταθούν σε κράτος μέλος χορηγείται, από την 
1.1.2010, δικαίωμα πρόσβασης στην εθνική σιδηροδρομι¬ 
κή υποδομή με σκοπό την παροχή υπηρεσιών διεθνών 
μεταφορών επιβατών. Οι σιδηροδρομικές επιχειρήσεις 
έχουν το δικαίωμα, όταν παρέχουν υπηρεσίες διεθνών 
μεταφορών επιβατών, να επιβιβάζουν επιβάτες σε οποι- 
ονδήποτε σταθμό βρίσκεται επί της διεθνούς διαδρομής 
και να τους αποβιβάζουν σε άλλον, συμπεριλαμβανομέ¬ 
νων σταθμών ευρισκομένων στο ίδιο κράτος μέλος. Το 
Εθνικό Συμβούλιο Σιδηροδρόμων, το οποίο συστήθηκε 
με το άρθρο 20 του ν. 3710/2008 (Α' 216), αποφασίζει 
αν ο κύριος σκοπός της υπηρεσίας είναι η μεταφορά 
επιβατών μεταξύ σταθμών που βρίσκονται σε διαφο¬ 
ρετικά κράτη μέλη, κατόπιν αιτήματος του διαχειριστή 
υποδομής, της αρμόδιας αρχής για την ανάθεση δη¬ 
μόσιας υπηρεσίας, των σχετικών αρμόδιων αρχών των 
κρατών μελών ή/και των ενδιαφερομένων σιδηροδρο¬ 
μικών επιχειρήσεων. 

5. Το δικαίωμα πρόσβασης της παραγράφου 4 του 
παρόντος άρθρου, δύναται να περιοριστεί, με απόφαση 
του Εθνικού Συμβούλιου Σιδηροδρόμων, όσον αφορά 
υπηρεσίες μεταφορών μεταξύ του σημείου αναχώρησης 
και του σημείου προορισμού, οι οποίες διέπονται από μία 
ή περισσότερες συμβάσεις παροχής δημόσιας υπηρεσί¬ 
ας σύμφωνα με την ισχύουσα κοινοτική νομοθεσία. Μόνο 
στις περιπτώσεις, που τίθεται σε κίνδυνο η οικονομική 
ισορροπία της σύμβασης δημόσιας υπηρεσίας, ο περιορι¬ 
σμός της πρόσβασης μπορεί να επιφέρει τον περιορισμό 
του δικαιώματος επιβίβασης επιβατών σε οποιονδήποτε 
σταθμό, που βρίσκεται επί της διεθνούς διαδρομής συ¬ 
γκεκριμένης υπηρεσίας μεταφορών και αποβίβασής τους 
σε άλλον, συμπεριλαμβανομένων σταθμών ευρισκόμενων 
εντός της Ελληνικής επικράτειας. 

Το Εθνικό Συμβούλιο Σιδηροδρόμων αποφασίζει εάν 
τίθεται σε κίνδυνο η οικονομική ισορροπία, βάσει αντι¬ 
κειμενικής οικονομικής ανάλυσης και κριτηρίων καθολι¬ 
κής ισχύος για όλους τους εμπλεκόμενους φορείς ή και 
επιχειρήσεις, τα οποία διασφαλίζουν τη διαφάνεια και 
τη τήρηση συνθηκών υγιούς ανταγωνισμού. Το Εθνικό 
Συμβούλιο Σιδηροδρόμων αποφασίζει για το θέμα αυτό 
κατόπιν αιτήματος: 

- της αρμόδιας αρχής, που ανέθεσε τη σύμβαση πα¬ 
ροχής δημόσιας υπηρεσίας, 


- του διαχειριστή της υποδομής, ή 

- της σιδηροδρομικής επιχείρησης που εκτελεί τη 
σύμβαση παροχής δημόσιας υπηρεσίας. 

Η αρμόδια αρχή για την ανάθεση δημόσιας υπηρεσίας, 
ο διαχειριστής της υποδομής και οι σιδηροδρομικές 
επιχειρήσεις που έχουν αναλάβει την εκτέλεση συμβά¬ 
σεων δημόσιας υπηρεσίας, οφείλουν να παρέχουν στο 
Εθνικό Συμβούλιο Σιδηροδρόμων τις πληροφορίες, που 
ευλόγως απαιτούνται, για να λάβει απόφαση. Το Εθνι¬ 
κό Συμβούλιο Σιδηροδρόμων εξετάζει τις παρεχόμενες 
πληροφορίες, διαβουλευόμενο με όλα τα ενδιαφερό¬ 
μενο μέρη, κατά περίπτωση, και τα ενημερώνει για την 
αιτιολογημένη απόφασή του εντός προκαθορισμένου 
ευλόγου χρονικού διαστήματος, που δεν μπορεί να 
υπερβεί τους δύο μήνες από τη λήψη όλων των σχετι¬ 
κών πληροφοριών. Το Εθνικό Συμβούλιο Σιδηροδρόμων 
αιτιολογεί την απόφασή του και καθορίζει τη προθεσμία 
και τους όρους υπό τους οποίους: 

- η σχετική με τη δημόσια υπηρεσία αρμόδια αρχή, 

- ο διαχειριστής της υποδομής, 

- η σιδηροδρομική επιχείρηση που εκτελεί τη σύμβαση 
παροχής δημόσιας υπηρεσίας, 

- η σιδηροδρομική επιχείρηση που διεκδικεί πρόσβα¬ 
ση, 

μπορούν να ζητήσουν αναθεώρηση της απόφασης. 

6. Οι προσφυγές κατά των αποφάσεων του Εθνικού 
Συμβουλίου Σιδηροδρόμων, που αναφέρονται στην πα¬ 
ράγραφο 5 του παρόντος άρθρου, κρίνονται από τα 
αρμόδια δικαστήρια, σύμφωνα με τις διατάξεις της κεί¬ 
μενης νομοθεσίας. 

7. Υπό την επιφύλαξη της παραγράφου 5 του παρό¬ 
ντος άρθρου, επιτρέπεται η επιβολή εισφοράς, σύμφωνα 
με την ισχύουσα εθνική και κοινοτική νομοθεσία, στις 
σιδηροδρομικές επιχειρήσεις, που παρέχουν υπηρεσίες 
μεταφοράς επιβατών, για την εκμετάλλευση συνδέσεων 
οι οποίες πραγματοποιούνται μεταξύ δύο σταθμών της 
Ελληνικής επικράτειας, από το Υπουργείο Μεταφορών 
και Επικοινωνιών ως υπεύθυνης για τις σιδηροδρομικές 
μεταφορές αρχής. 

Στην περίπτωση αυτή, οι σιδηροδρομικές επιχειρήσεις 
που παρέχουν υπηρεσίες εθνικών ή διεθνών μεταφορών 
υπόκεινται στην ίδια εισφορά για την εκμετάλλευση των 
εν λόγω συνδέσεων. 

Η εισφορά προορίζεται για την αντιστάθμιση των υπο¬ 
χρεώσεων για την παροχή δημόσιων υπηρεσιών βάσει 
συμβάσεων παροχής δημοσίων υπηρεσιών που έχουν 
συναφθεί σύμφωνα με το κοινοτικό δίκαιο. Τα έσοδα 
από τυχόν εισφορές που καταβάλλονται ως αντιστάθ¬ 
μιση δεν μπορούν να υπερβαίνουν το ποσό, το οποίο 
απαιτείται για την κάλυψη του συνόλου ή μέρους των 
δαπανών, που συνεπάγονται οι συναφείς υποχρεώσεις 
παροχής δημοσίων υπηρεσιών, λαμβανομένων υπόψη 
των σχετικών αποδείξεων και ενός λογικού κέρδους για 
την απαλλαγή από αυτές τις υποχρεώσεις. 

Η εισφορά διέπεται από το κοινοτικό δίκαιο, με σεβα¬ 
σμό ιδίως των αρχών της δικαιοσύνης, της διαφάνειας, 
της μη διακριτικής μεταχείρισης και της αναλογικότη- 
τας, ιδίως μεταξύ της μέσης τιμής της υπηρεσίας και 
του επιπέδου της εισφοράς. Το σύνολο των επιβλη- 
θεισών εισφορών κατά την παρούσα παράγραφο δεν 
πρέπει να θέτει σε κίνδυνο την οικονομική βιωσιμότητα 
της υπηρεσίας σιδηροδρομικής μεταφοράς επιβατών 
στην οποία επιβάλλονται. 

Η αρμόδια, για την παροχή δημόσιας αρχή υποχρε- 
ούται να διατηρεί τις αναγκαίες πληροφορίες ώστε να 
διασφαλίζεται η δυνατότητα εντοπισμού της προέλευ¬ 
σης των εισφορών και της χρήσης τους. Η ίδια αρχή 
υποχρεούται να παρέχει τις πληροφορίες αυτές στην 
Ευρωπαϊκή Επιτροπή.». 

Άρθρο 5 

(Άρθρο 2 παρ. 3 της 2007/58/ΕΚ.) 

Στο άρθρο 21 του π.δ. 41/2005 (Α' 60), όπως ισχύει, 
προστίθεται νέα παράγραφος (5) ως εξής: 

«5. Όταν αϊτών προτίθεται να ζητήσει χωρητικότητα 
υποδομής με σκοπό την παροχή υπηρεσίας διεθνών 
μεταφορών επιβατών, όπως αυτή ορίζεται με το άρ¬ 
θρο 2 του παρόντος, ενημερώνει τον διαχειριστή της 
υποδομής και το Εθνικό Συμβούλιο Σιδηροδρόμων. Προ- 
κειμένου να καταστεί δυνατή η εκτίμηση του σκοπού 
της παροχής υπηρεσίας μεταφοράς επιβατών μεταξύ 
σταθμών, που βρίσκονται σε διαφορετικά κράτη μέλη, 
και των πιθανών οικονομικών επιπτώσεων στις υφι¬ 
στάμενες συμβάσεις παροχής δημόσιας υπηρεσίας, το 
Εθνικό Συμβούλιο Σιδηροδρόμων διασφαλίζει ότι ενη¬ 
μερώνεται η αρμόδια αρχή, που έχει αναθέσει υπηρε¬ 
σία σιδηροδρομικών μεταφορών επιβατών με σύμβαση 
παροχής δημόσιας υπηρεσίας και κάθε σιδηροδρομική 
επιχείρηση που εκτελεί τη σύμβαση παροχής δημόσιας 
υπηρεσίας επί της διαδρομής της εν λόγω υπηρεσίας 
διεθνούς μεταφοράς επιβατών». 

Άρθρο 6 

(Άρθρο 2 παρ. 4 της 2007/58/ΕΚ.) 

Η παράγραφος 4 του άρθρου 25 του π.δ. 41/2005 (Α' 
60), όπως ισχύει, αντικαθίσταται με τις ακόλουθες πα¬ 
ραγράφους, ως εξής: 

4. Οι συμφωνίες-πλαίσιο ισχύουν, καταρχήν, για χρονι¬ 
κό διάστημα πέντε ετών, ανανεώσιμο για περιόδους ίσες 
προς την αρχική τους διάρκεια. Ο διαχειριστής υποδο¬ 
μής μπορεί να συμφωνεί για συντομότερο ή μεγαλύτερο 
χρονικό διάστημα σε συγκεκριμένες περιπτώσεις. Κάθε 
χρονικό διάστημα που υπερβαίνει τα πέντε έτη, πρέπει 
να δικαιολογείται με την ύπαρξη εμπορικών συμβάσεων, 
εξειδικευμένων επενδύσεων ή κινδύνων. 

4α. Για υπηρεσίες που χρησιμοποιούν εξειδικευμένη 
υποδομή, κατά το άρθρο 32 του π.δ. 41/2005 (Α' 60), 
όπως ισχύει, η οποία απαιτεί σημαντικές και μακρο¬ 
πρόθεσμες επενδύσεις, καταλλήλως αιτιολογημένες 
από τον αιτούντα, οι συμφωνίες-πλαίσιο μπορούν να 
διαρκούν 15 έτη. Χρονικό διάστημα που υπερβαίνει τα 
15 έτη, επιτρέπεται μόνο σε εξαιρετικές περιπτώσεις, 
ιδίως στο πλαίσιο εκτεταμένων και μακροπρόθεσμων 
επενδύσεων, και ιδίως όταν οι επενδύσεις αυτές απο¬ 


τελούν αντικείμενο συμβατικών δεσμεύσεων, που περι¬ 
λαμβάνουν πολυετές σχέδιο αποσβέσεων. 

Στην περίπτωση αυτή, είναι δυνατόν να απαιτηθεί 
από τον αιτούντα λεπτομερής καθορισμός των χαρα¬ 
κτηριστικών χωρητικότητας της υποδομής, μεταξύ άλ¬ 
λων της συχνότητας, του όγκου και της ποιότητας των 
σιδηροδρομικών διαδρομών, που παραχωρείται στον 
αιτούντα για τη διάρκεια της συμφωνίας-πλαισίου. 
Ο διαχειριστής υποδομής μπορεί να μειώνει τη διατε- 
θείσα χωρητικότητα η οποία, για διάστημα τουλάχιστον 
ενός μηνός, χρησιμοποιήθηκε λιγότερο από το κατώτα- 
το όριο ποσόστωσης, που προβλέπει το άρθρο 35 του 
π.δ. 41/2005 (Α' 60), όπως ισχύει. 

Από την 1.1.2010 και εφεξής, μπορεί να συνταχθεί αρχι¬ 
κή συμφωνία-πλαίσιο διάρκειας πέντε ετών, ανανεώσιμη 
άπαξ, βάσει των χαρακτηριστικών χωρητικότητας των 
οποίων κάνουν χρήση οι αιτούντες φορείς εκτέλεσης 
υπηρεσιών πριν από την 1.1.2010, προκειμένου να λη- 
φθούν υπόψη εξειδικευμένες επενδύσεις ή η ύπαρξη 
εμπορικών συμβάσεων. Το Εθνικό Συμβούλιο Σιδηρο¬ 
δρόμων είναι υπεύθυνο να εγκρίνει την έναρξη ισχύος 
της συμφωνίας αυτής». 

Αρθρο 7 

(Αρθρο 2 παρ. 5 της 2007/58/ΕΚ.) 

Στο άρθρο 38 του π.δ. 41/2005 (Α' 60), όπως ισχύει, 
προστίθεται η ακόλουθη παράγραφος, ως εξής: 

«Το Εθνικό Συμβούλιο Σιδηροδρόμων, το οποίο συ- 
στήθηκε με το άρθρο 20 του ν. 3710/2008 (Α' 216), και 
ανέλαβε μεταξύ άλλων τις αρμοδιότητες του Ρυθμι¬ 
στικού Φορέα είναι, επιπλέον, λειτουργικά ανεξάρτητο 
από κάθε αρμόδια αρχή που συμμετέχει στην ανάθεση 
σύμβασης παροχής δημόσιας υπηρεσίας.». 

Άρθρο 8 
Έναρξη ισχύος 

Η ισχύς του παρόντος αρχίζει στις 3.6.2009, εκτός 
εάν ορίζεται διαφορετικά στις επιμέρους διατάξεις του. 
Η ισχύς του άρθρου 2 παρ. 1, του άρθρου 3 και του 
άρθρου 4 παρ. 1 αρχίζει από 1.1.2010. 

Στον Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος δι¬ 
ατάγματος. 

Αθήνα, 29 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

I. ΠΑΠΑΘΑΝΑΣΙΟΥ Ε. ΣΤΥΛΙΑΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπιι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡ ΑΓΓΕΛΙΑ ΚΑΙ ΑΠΟΣΤΟΛΗ Φ. Ε.Κ.: Τηλε φωνικά: 210 4071010 ■ (αχ: 210 4071010 - ίηΙΟΓΠΒί: Η11 ρ://νννννν.6ΐ.9Γ_ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η ΕΣ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 




II I ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

■ 

* 0 1 

0192300909000 

1 ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

